અમદાવાદઃ 25મી ઓગસ્ટથી હાર્દિક પટેલ ઉપવાસ આંદોલન પર બેઠો હતો. ખેડૂતોનું દેવું માફી, પાટીદારોને અનામત અને અલ્પેશ કથિરીયાની જેલ મુક્તિની માગણી સાથે હાર્દિકે સરકારની મુશ્કેલીઓમાં વધારો કર્યો હતો. 19 દિવસ સુધી અન્ન અને 2 દિવસ સુધી હાર્દિકે જળ ત્યાગ કર્યો હતો. આ દરમિયાન કેટલાંય રાજકિય નાટકો જોવા મળ્યાં હતાં, કોંગ્રેસે ટેકો જાહેર કરતાં ભાજપે હાર્દિક પટેલના ઉપવાસને કોંગ્રેસ પ્રેરિત ગણાવ્યો હતો. જો કે 19 દિવસ બાદ હાર્દિક પટેલે પારણાં કરી લીધાં છે.